C 252/32
SL
Uradni list Evropske unije
17.7.2023
Drugič, Francija ni sprejela potrebnih ukrepov za zagotovitev, da bo v 13 aglomeracijah, ki odvajajo komunalno odpadno vodo v občutljiva območja, navedena komunalna voda, pred njenim odvajanjem, predmet strožjega postopka čiščenja, kot je sekundarni ali primerljivi postopek v smislu člena 5 Direktive 91/271, ob upoštevanju zahtev iz Priloge I, točka B te direktive.
Tretjič, Francija ni sprejela potrebnih ukrepov za zagotovitev, da bodo v 87 aglomeracijah komunalne čistilne naprave načrtovane, zgrajene, upravljane in vzdrževane tako, da bo zagotovljena zadostna učinkovitost delovanja ob vseh običajnih lokalnih podnebnih razmerah in da se bo pri njihovem načrtovanju upoštevalo sezonsko spreminjanje bremena v skladu s členom 10 Direktive 91/271.
Četrtič, Francija ni sprejela potrebnih ukrepov za zagotovitev, da bodo pristojne oblasti ali ustrezni organi spremljali izpuste iz komunalnih čistilnih iz 87 aglomeracij, da bi preverili, če izpolnjujejo zahteve iz Priloge I.
B, v skladu s kontrolnimi postopki, določenimi v Prilogi I.
D, kot to zahteva člen 15(1), prva alinea, Direktive 91/271.
(1)
Direktiva Sveta z dne 21. maja 1991 o čiščenju komunalne odpadne vode (UL, posebna izdaja v slovenščini, poglavje 15, zvezek 2, str. 26).
Predlog za sprejetje predhodne odločbe, ki ga je vložilo Consiglio di Stato (Italija) 26. aprila 2023 – Autorità per le Garanzie nelle Comunicazioni in drugi/Telecom Italia SpA in drugi (Zadeva C-273/23, Autorità per le Garanzie nelle Comunicazioni in drugi) (2023/C 252/35) Jezik postopka: italijanščina Predložitveno sodišče Consiglio di Stato
Stranke v postopku v glavni stvari Pritožnice: Autorità per le Garanzie nelle Comunicazioni, Ministero dello Sviluppo Economico, Telecom Italia SpA Nasprotne stranke v pritožbenem postopku: Telecom Italia SpA, Vodafone Italia SpA, Fastweb SpA, Autorità per le Garanzie nelle Comunicazioni, Tiscali Italia SpA, BT Italia SpA
Vprašanje za predhodno odločanje Ali je treba Direktivo 97/33/ES (1), zlasti člen 5, in Direktivo 2002/22/ES (2), zlasti člen 13, ki se uporabljata ratione temporis, ter načela preglednosti, čim manjšega izkrivljanja trga, prepovedi diskriminacije in sorazmernosti razlagati tako, da a) se v nacionalni zakonodaji lahko določi, da se obveznost plačila prispevka za financiranje neupravičenega bremena, ki nastane zaradi opravljanja univerzalne storitve, ex lege razširi na mobilne operaterje, ne da bi moral nacionalni regulativni organ v zvezi s tako razširitvijo preveriti, ali v skladu s konkurenčnim pravom na istem upoštevnem trgu obstaja konkurenčno razmerje ali zamenljivost med operaterji, ki jim je naloženo plačilo takega prispevka, in operaterjem, določenim za opravljanje te storitve; b) lahko nacionalni regulativni organi pri preverjanju neupravičenosti zadevnega bremena poleg ali namesto merila zamenljivosti med storitvami fiksnega in mobilnega telefonskega omrežja uporabijo tudi dodatna merila – in, če je tako, katera –, da bi utemeljili obveznost financiranja, ki jo naložijo mobilnim operaterjem?
(1) (2)
Direktiva 97/33/ES Evropskega parlamenta in Sveta z dne 30. junija 1997 o medomrežnem povezovanju v telekomunikacijah glede zagotavljanja univerzalne storitve in medobratovalnosti z uporabo načel zagotavljanja odprtosti omrežij (ONP) (UL 1997, L 199, str. 32).
Direktiva 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah) (UL, posebna izdaja v slovenščini, poglavje 13, zvezek, 29, str. 367).